
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	По законодателната инициатива:
В момента на Портала за обществени консултации има активна обществена консултация по Проект на Решение на Министерския съвет за одобряване проект на Закон за изменение и допълнение на Закона за посевния и посадъчния материал (№ 12766), като изменението е включено под № 35 в Законодателната програма на Министерския съвет за периода юли – декември 2026 г., приета с Решение № 577 на Министерския съвет от 29 юли 2026 г.
В продължение на усилията за подобряване на регулаторната политика в Република България и с цел преодоляване на честите промени в законодателството, предлагаме да се обмисли обединяването на двата законопроекта в един общ законопроект. Това ще осигури устойчивост и предвидимост на нормативната уредба за органите по правоприлагането от изпълнителната власт, съсловните организации, гражданите и другите заинтересовани страни.
Относно Раздел 1 „Проблем/проблеми за решаване“:
В този раздел следва да се изясни какъв е проблемът/проблемите, каква е същността им и какви са причините, които налагат нормативна промяна. Препоръчваме, представените в оценката текстове, да бъдат преструктурирани, като се формулират два отделни проблема. Проблем, свързан с предлаганите структурни промени и втори проблем, свързан с промените в Закона за животновъдството относно прецизиране функциите на Националният съвет по генетични ресурси и определяне на дефиниция за геномна оценка на разплодните животни.
Обръщаме внимание, че в раздел 1.4. следва да се посочат задължителните действия, произтичащи от нормативни актове от по-висока степен или актове от правото на Европейския съюз в оценката на въздействието. Препоръчваме информацията да се допълни като се отрази Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (ОВ, L 317, 23.11.2016 г.) (Регламент (ЕС) 2016/2031), чиито изисквания са въведени в законопроекта. 
Относно раздел 4 „Варианти на действие. Анализ на въздействията”:
Представянето на вариантите по всеки проблем следва да включва информация и описание на всички действия и мерки, включително на конкретните нормативни промени, които се предвиждат за реализиране на вариантите. 
При представянето на Вариант 1 „Без действие“ следва да се представи по-детайлна информация, относно текущото състояние. Обръщаме внимание, че в този вариант липсва информация за предвидените законодателни промени в Закона за животновъдство, които са включени във Вариант 2.
Относно раздел 5 „Сравняване на вариантите“:
Предвид препоръките по раздел 2, следва да се актуализира таблицата, в съответствие с новите формулирани цели.
Относно раздел 8 „Приемането на нормативния акт произтича ли от правото на Европейския съюз?“:
В описанието на раздела следва да се отрази въвеждане на изискванията на Регламент (ЕС) 2016/2031.
Относно извършване на последваща оценка на въздействието:
За осигуряване на проверка на съотношението между формулираните цели и постигнатите резултати, е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

